অট এন সিন

অট এন সিন হলো নেদারল্যান্ডসের ড্রেন্থের একজন শিক্ষক হিন্ডেরিকাস স্কিপস্ট্রা দ্বারা রচিত একটি ডাচ শিশুসাহিত্য বইয়ের সিরিজ। এটি দুটি ছোট শিশু, অট নামক একটি ছেলে এবং সিন নামক একটি মেয়েকে কেন্দ্র করে লেখা।
থাম্ব|হেট বোয়েক ভ্যান অট এন সিনের শিরোনাম পৃষ্ঠা
থাম্ব|" অট এন সিন" এর মূর্তি, একটি গল্পের যেখানে তারা বৃষ্টি থেকে বাঁচতে ব্যারেলের ভিতরে লুকিয়ে থাকে।
থাম্ব|পিট এবং সোডের বাসস্থান
এটি শিশুদের বই লেখার একটি নতুন পদ্ধতির সূচনা করে এবং বিংশ শতাব্দীর প্রথমার্ধে ডাচ প্রাথমিক শিক্ষার উপর এর গভীর প্রভাব পড়েছিল।

লেখকগণ

বিংশ শতাব্দীর প্রথমার্ধে খুবই জনপ্রিয় ডাচ শিশুপাঠ্য গল্পের একটি সিরিজের প্রধান চরিত্র হল অট এবং সিন। প্রথম সিরিজটি প্রকাশিত হয় ১৯০২ সালে, যার নাম ছিল 'ডিচট বিজ হুইস' ('ঘরের কাছাকাছি')। দ্বিতীয় সিরিজ Nog bij Moeder ('এখনও মায়ের সাথে') প্রকাশিত হয় ১৯০৪ সালে। গল্পগুলির লেখক ছিলেন হিন্ডেরিকাস স্কিপস্ট্রা। তবে তিনি জ্যান লিগথার্টের অনুপ্রেরণায় বাচ্চাদের একটি সুস্থ দৈনন্দিন পারিবারিক জীবনের সাথে পরিচয় করিয়ে দিতে চেয়েছিলেন। চিত্রগুলি এঁকেছিলেন কর্নেলিস জেটসেস।

দ্বিতীয় বিশ্বযুদ্ধের পরে অট এবং সিনের গল্পগুলি ধীরে ধীরে সাহিত্য জগতের বাইরে চলে যায় এবং প্রাদেশিক জীবনের অবাস্তব চিত্র থাকার জন্য গল্পগুলিকে  প্রায়শই ব্যাঙ্গ করা হত। রচনার এক শতাব্দী পরে প্রকাশনীগুলির আগ্রহে গল্পগুলির পুনরুজ্জীবন ঘটে এবং ২০০৪ সালে মূলত জেটসেসের শিল্পকর্মকে কেন্দ্র করে একটি প্রদর্শনী অনুষ্ঠিত হয়েছিল।

চরিত্র

অট (অটোর সংক্ষিপ্ত রূপ) এবং সিন (যেমন ফ্রান্সিনের সংক্ষিপ্ত রূপ) দুজন পাশের বাড়ির প্রতিবেশী একটি ছেলে এবং একটি মেয়ে। আসলে জেটসেসের পাড়ায় বাস করা দুটি শিশুর উপর ভিত্তি করে এদের দুজনের চরিত্র চিত্রণ করা হয়েছে। গল্পগুলি ড্রেন্থে ঘটে, যা সেই সময়ে নেদারল্যান্ডসের দরিদ্রতম প্রদেশ ছিল। সেখানে বেশ কিছু মানুষ তখনও পিট এবং সোড দিয়ে তৈরি বাড়িতে বাস করত। বাস্তবতার একটি আদর্শ রূপ চিত্রিত হওয়ায় গল্পগুলিতে দারিদ্র্যের বর্ণনা কোথাও চোখে পড়ে না।

লিগথার্টের দর্শন

লিগথার্টের উদ্দেশ্য ছিল প্রধান চরিত্রগুলির দৈনন্দিন পারিবারিক মিথস্ক্রিয়ার বর্ণনা দেওয়া, যা একটি আদর্শ উদাহরণ স্থাপন করবে "যেখানে শিশুদের ছোটবেলা থেকেই তাদের বাবা -মার একে অপরের সাথে এবং শিশুদের সাথে মিলমিশ থাকবে, যেখানে একটি সভ্যতা এবং শুভকামনা প্রাধান্য পাবে, যেখানে বাবা-মা কেবল একে অপরের এবং শিশুদের প্রতিই নয়, বরং চাকর এবং অতিথিদের প্রতিও প্রতিদিন মিত্রতা, মানিয়ে চলা এবং ত্যাগের জীবন্ত উদাহরণ হয়ে উঠবেন"।

শিক্ষার উপর প্রভাব

নেদারল্যান্ডসের প্রাথমিক বিদ্যালয়ের অনেক শিক্ষক লিগথার্টের দর্শন অনুসরণ করেছিলেন এবং "অট এন সিন" বইগুলি প্রাথমিক বিদ্যালয়ের পঠন পাঠনে একটি  গুরুত্বপূর্ণ অংশ  হয়ে ওঠে। এইরূপ ১৯৫০ এর দশকের শেষের দিকে পর্যন্ত চলেছিল এবং এটি দেশের শিক্ষার ক্ষেত্রে সবচেয়ে উল্লেখযোগ্য উন্নয়নগুলির মধ্যে একটি। ক্রমবর্ধমান নগরায়ন এবং শহরতলির শিশুরা পারিবারিক জীবন কেমন হওয়া উচিত সে সম্পর্কে একটি আদর্শ এবং অবাস্তব দৃষ্টিভঙ্গি নিয়ে বেড়ে ওঠে এবং আপাতভাবে ড্রেন্থের গ্রামাঞ্চলে  জীবনযাপন কেমন ছিল সে ব্যাপারে তাদের মনে ভুল ধারণা তৈরী হয়। খুব কম সংখ্যক শহুরে বাচ্চাই কখনও এটি অনুভব করেছিল এবং তাদের বাবা-মায়ের বাড়িতে সাধারণত কোনও চাকর ছিল না। সবাই এটাও জানে যে ছোট শহরে জীবনযাপন সাধারণত কম ব্যয়বহুল। ১৯৮০ এর দশকেও ড্রেন্থে বেড়ে ওঠা শিশুদের জীবনে অট এন সিনের গল্প তখনও প্রাসঙ্গিক ছিল; কারণ গল্পগুলো ক্লাসিক এবং ছোট-বড় সকলেরই প্রিয়। এই প্রদেশে যারা সহজ-সরল এবং কিছুটা সাদাসিধে শৈশব কাটিয়েছেন, তাদের উপর এই গল্পগুলো গভীর ছাপ ফেলেছিল।

সৌধ

থাম্ব|left|হেগে ফ্রিটস ভ্যান হলের বানানো অট এবং সিনের মূর্তি

১৯৩০ সালে হেগে অট এবং সিনের একটি মূর্তি স্থাপন করা হয়েছিল। সেখানে "ইন মেমোরি অফ জ্যান লিগথার্ট" লেখা ছিল কিন্তু তার বিধবা মারি লায়ন ক্যাচেট এতে আপত্তি জানিয়েছিলেন কারণ তিনি জানতেন যে তার স্বামী আসলে গল্পগুলি লেখেননি, যদিও তিনি তার বন্ধু স্কিপস্ট্রাকে অনেক পরামর্শ দিয়েছিলেন। স্কিপস্ট্রার সুবিধা ছিল এই যে তিনি ড্রেন্থের বাসিন্দা ছিলেন, তাই তিনি গল্পগুলিতে কিছুটা স্থানীয় রঙ যোগ করতে পেরেছিলেন। তাই শিলালিপিতে সংশোধন করে "ইন মেমোরি অফ জ্যান লিগথার্ট এবং এইচ. স্কিপস্ট্রা" লেখা হয়েছিল। পরবর্তীকালে ড্রেন্থের রোডেন শহরও অট এবং সিন এবং তাদের স্রষ্টাদের উদ্দেশ্যে একটি স্মৃতিস্তম্ভ উৎসর্গ করা হয়েছিল।

ডাচ অভিব্যক্তি

 , ('অট এবং সিনের মত'): বাচ্চাদের মত সরল.
 , ('অট এবং সিনের সময় থেকে'): সেই সুপ্রাচীন দিন থেকে,সেই পুরানো দিন থেকে।

সাহিত্য

Jan A. Niemeijer (1997) Kijk, Ot en Sien, een klassieker in de Nederlandse jeugdliteratuur. 2e druk  Baarn, Uitgeverij Callenbach.   (ডাচ ভাষায়)

বহিঃসংযোগ

বিষয়শ্রেণী:সাহিত্যে শিশু চরিত্র
বিষয়শ্রেণী:সাহিত্যের নারী চরিত্র
বিষয়শ্রেণী:সাহিত্যে পুরুষ চরিত্র